IVL ดีด 4% ลุ้นรายได้ยาว 3 ปี ทะลุ 6.5 แสนล้าน คอนเซนซัสเคาะเป้า 52 บ.
IVL เด้ง 4% วางเป้ารายได้ปี 66-68 ทะลุ 6.5 แสนล้านบาท โบรกแนะนำ “ซื้อ” ราคาเป้าหมาย 60 บาท ขณะที่ราคาเป้าหมายจากบลูมเบิร์กคอนเซนซัสอยู่ที่ 52.00 บาท
IVL เด้ง 4% วางเป้ารายได้ปี 66-68 ทะลุ 6.5 แสนล้านบาท โบรกแนะนำ “ซื้อ” ราคาเป้าหมาย 60 บาท ขณะที่ราคาเป้าหมายจากบลูมเบิร์กคอนเซนซัสอยู่ที่ 52.00 บาท
15 มี.ค. 2566

ผู้สื่อข่าวรายงานว่า วันนี้ (15 มี.ค.66) ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ณ เวลา 10:39 น. อยู่ที่ระดับ 35.25 บาท บวก 1.50 บาท หรือ 4.44% สูงสุดที่ระดับ 35.25 บาท ต่ำสุดที่ระดับ 34.25 บาท ด้วยมูลค่าการซื้อขาย 207.18 ล้านบาท

บริษัทหลักทรัพย์ โกลเบล็ก จำกัด ประเมิน IVL ระบุว่า บริษัทมีแผนในการดำเนินธุรกิจอย่างยั่งยืนโดยใช้เงินลงทุนกว่า 640 ล้านเหรียญฯ เพื่อลดการปล่อยมลพิษ โดยวางเป้า Recycling capacity  จาก 750 KTA หรือ 10% และใช้ไฟฟ้าจาก Renewable สู่ 1,500 KTA หรือ 25% โดยภายในปี 66 ตั้งงบประมาณในปี 66-68 วางงบลงทุน 3.5-5.0 พันล้านเหรียญฯ อ้างอิงจากการแปลงค่าเงินไทยของวันที่ 15 มี.ค.66 อยู่ที่ 1.20-1.72 แสนล้านบาท และคงนโยบายการบริหาร D/E ratio ไว้ที่ 1.0-1.2 เท่า
ทั้งนี้การเติบโตที่มั่นคงของบริษัทในหลายปีที่ผ่านมา ซึ่งบริษัทได้วางเป้ารายได้ในปี 66-68 สู่ 19.0 พันล้านเหรียญฯ อ้างอิงจากการแปลงค่าเงินไทยของวันที่ 15 มี.ค.66 อยู่ที่ 6.55 แสนล้านบาท และ Core EBITDA 2.4 พันล้านเหรียญฯ  ทั้งนี้ราคาเป้าหมายจากบลูมเบิร์กคอนเซนซัสอยู่ที่ 52.00 บาท
ด้าน บล.ฟิลลิป ประเมิน IVL ระบุว่า แนวโน้มผลการดำเนินงานในปี 2566 ยังคงมีแรงหนุนจากอุปสงค์ในสินค้าปลายทางที่มากขึ้นจากการเปิดประเทศของจีน และส่วนต่างราคา MTBE ที่คาดว่ายังคงได้รับปัจจัยบวกจากอุปสงค์ของ gasoline ที่มากขึ้นตามการเดินทางที่มากขึ้น นอกจากนี้ราคาหุ้นปัจจุบันซื้อ-ขายอยู่ที่เพียง PBV-1SD ซึ่งทางฝ่ายยังคงคำแนะนำ “ซื้อ” ราคาพื้นฐาน 60 บาท